Formaður Velferðarnefndar Alþingis furðar sig á þeirri ákvörðun menntamálaráðherra að áfrýja niðurstöðu héraðsdóms. Dómurin hafnaði í gær kröfu ráðherra um að ógilda úrskurð kærunefndar jafnréttismála um að hún hafi brotið jafnréttislög.
Kærunefnd jafnréttismála úrskurðaði í maí að Lilja Alfreðsdóttir, menntamálaráðherra, hefði brotið jafnréttislög með því að ráða Pál Magnússon, bæjarritara Kópavogsbæjar, í starf ráðuneytisstjóra menntamálaráðuneytisins. Hafdís Helga Ólafsdóttir, skrifstofustjóri í forsætisráðuneytinu, sóttist einnig eftir starfinu og hafði kært ráðninguna til nefndarinnar í mars.
Lilja vísaði málinu til héraðsdóm og krafðist ógildingar á úrskurði kærunefndar. Héraðsdómur komst hins vegar að þeirri niðurstöðu í gær að úrskurðurinn hafi verið vel rökstuddur að engir annmarkar hafi verið á meðferð málsins í nefndinni. Því var kröfu ráðherra hafnað.
Lilja hefur hingað til ekki viljað veita viðtal vegna málsins en hefur hins vegar ákveðið að áfrýja því til Landsréttar.
Helga Vala Helgadóttir, formaður Velferðarnefndar Alþingis og þingmaður Samfylkingar, furðar sig á þessari ákvörðun.
Mér finnst hún sækja þetta ansi hart. Við erum með skýr jafnréttislög á landinu. Auðvitað umsækjandi um þetta starf á rétt á því að bera það undir kærunefndina sem var afdráttarlaus. Stundum hefur maður bara rangt fyrir sér og ég held að ráðherra í þessu tilviki verði að játa sig sigraða og viðurkenna
að hún hafði rangt fyrir sér þegar hún skipaði flokksbróður sinn sem ráðuneytisstjóra í staðinn fyrir þennan umrædda umsækjandi sem virðist bæði hafa meiri menntun, meiri reynslu og meira hæfi til þess að gegna embættinu
En er það ekki líka réttur ráðherra að fara með málið eins langt og hægt er? Það er auðvitað réttur hennar. Það er réttur allra að bera mál sín fyrir dóm en það er spurning hversu langt
þú ert til í að draga almenning fyrir skattfé almennings til að reyna að finna niðurstöðu sem er þér þóknanleg
Formaður Velferðarnefndar Alþingis furðar sig á þeirri ákvörðun menntamálaráðhera að áfrýja niðurstöðu héraðsdóms sem hafnaði gær kröfu ráðherra um ógildingu úrskurðar kærunefndar jafnréttismála. 